पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल में कोरोना संक्रमण का कहर जारी है। हिमाचल में पहली बार एक दिन में मरने वालों का आंकड़ा 50 के पास पहुंच गया है। 24 घंटे के दौरान राज्य में जहां कोरोना से 54 मौतें हुई हैं। वहीं रिकार्ड 3824 मामले पॉजिटिव आए हैं।
प्रदेश में पिछले 24 घंटे में प्रदेश में कोरोना संक्रमण से 48 मरीजों की मौत हो गई है। कांगड़ा जिले में 15, सोलन में 11, सिरमौर में 6, हमीरपुर व शिमला में 4-4, ऊना में 3, चंबा में 3, कुल्लू में 2 ऊना 4, बिलासपुर एक और मंडी में 5 मरीज की मौत हुई है। कांगड़ा जिले में सबसे अधिक 877 मरीज पॉजिटिव आए हैं।
प्रदेश में काेराेना का रिकवरी रेट गिरकर 77.21 फीसदी रहा। एक मई को रिकवरी रेट 93.6 जो प्रतिदिन एक दो फीसदी गिरता जा रहा है। मंडी में 802, सोलन में 411, हमीरपुर में 340, शिमला में 323, सिरमौर में 270, ऊना में 258, बिलासपुर में 227, चंबा में 158, कुल्लू में 78, किन्नौर में 54 और लाहौल-स्पीति में 26 मरीज कोरोना पॉजिटिव आए हैं।
प्रदेश में कोरोना के 110945 मरीज पॉजिटिव आ चुके हैं। इनमें से अब तक 85671 मरीज स्वस्थ हुए हैं। 1992 मरीज ठीक भी हुए हैं। प्रदेश में 23572 एक्टिव केस हो गए हैं। दूसरी तरफ प्रदेश सचिवालय में काेराेना के बढ़ते मामलाें के बीच मुख्य सचिव अनिल खाची और स्वास्थ्य सचिव ने अपने आप काे आइसाेलेट कर दिया है। हाल ही में अतिरिक्त मुख्य सचिव आरडी धीमान के संपर्क में आए थे जाे काेराेना पाॅजिटिव पाए गए हैं।
3917 टेस्ट रिपोर्ट पेंडिंग
मंगलवार 12879 लोगों के सैंपल कोरोना जांच के लिए एकत्रित किए गए। जिनमें से 3917 लोगों की टेस्ट रिपोर्ट पेंडिंग है। टेस्ट रिपोर्ट मिलने में हो रही देरी के कारण लोगों की मुश्किलें भी बढ़ती जा रही है। कोरोना संक्रमण का जल्दी पता ना चल पाने के कारण इलाज में भी देरी हो रही जो लोगों के लिए चिंता का विषय बन गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva kas_Deva hin_Deva zho_Hant eng_Latn